PRIEDAS

ŽENKLINIMAS IR PAKUOTĖS LAPELIS

A. ŽENKLINIMAS

INFORMACIJA ANT IŠORINĖS PAKUOTĖS

KARTONO DĖŽUTĖ
1.
VAISTINIO PREPARATO PAVADINIMAS

TERTENSIF SR 1,5 mg pailginto atpalaidavimo plėvele dengtos tabletės

Indapamidas
2.
VEIKLIOJI MEDŽIAGA IR JOS KIEKIS

Vienoje pailginto atpalaidavimo plėvele dengtoje tabletėje yra 1,5 mg indapamido.
3.
PAGALBINIŲ MEDŽIAGŲ SĄRAŠAS
Sudėtyje yra laktozės monohidrato.

4.
FARMACINĖ FORMA IR KIEKIS PAKUOTĖJE

30 pailginto atpalaidavimo plėvele dengtų tablečių.

5.
VARTOJIMO METODAS IR BŪDAS (-AI)
Vartoti per burną.

Prieš vartojimą perskaitykite pakuotės lapelį.

6.
SPECIALUS ĮSPĖJIMAS, KAD VAISTINĮ PREPARATĄ BŪTINA LAIKYTI VAIKAMS NEPASIEKIAMOJE IR NEPASTEBIMOJE VIETOJE

Laikyti vaikams nepasiekiamoje ir nepastebimoje vietoje.
7.
KITAS (-I) SPECIALUS (-ŪS) ĮSPĖJIMAS (-AI) (JEI REIKIA)
8.
TINKAMUMO LAIKAS
Tinka iki {MMMM/mm} [metai, mėnuo]

9.
SPECIALIOS LAIKYMO SĄLYGOS

Laikyti gamintojo pakuotėje.
10.
SPECIALIOS ATSARGUMO PRIEMONĖS DĖL NESUVARTOTO VAISTINIO PREPARATO AR JO ATLIEKŲ TVARKYMO (JEI REIKIA)

11.
RINKODAROS TEISĖS TURĖTOJO PAVADINIMAS IR ADRESAS

Les Laboratories Servier
22 rue Garnier, 92200 Neuilly sur Seine
Prancūzija

12.
RINKODAROS TEISĖS NUMERIS 

R/7382
13.
SERIJOS NUMERIS

Serija {numeris}

14.
PARDAVIMO (IŠDAVIMO) TVARKA

Receptinis vaistinis preparatas.

15.
VARTOJIMO INSTRUKCIJA

16.
INFORMACIJA BRAILIO RAŠTU

Tertensif SR 1,5 mg
---------------------------------------------------------------------------------------------------------------------------

Lygiagretus importuotojas UAB “Lex ano”. Perpakavo BĮ UAB “Norfachema”.

Lyg. imp. Nr.: LT/L/09/0013/001
Perpak. serija:

B. PAKUOTĖS LAPELIS

PAKUOTĖS LAPELIS: INFORMACIJA VARTOTOJUI

TERTENSIF SR 1,5 mg pailginto atpalaidavimo plėvele dengtos tabletės

Indapamidas 
Prieš pradėdami vartoti šį vaistą, atidžiai perskaitykite visą informacinį lapelį.

-
Neišmeskite šio lapelio, nes vėl gali prireikti jį perskaityti.

-
Jeigu kiltų klausimų, kreipkitės į gydytoją arba vaistininką.

-
Šis vaistas skirtas Jums, todėl kitiems žmonėms jo duoti negalima. Vaistas gali jiems pakenkti (net tiems, kurių ligos simptomai yra tokie patys kaip Jūsų).

-
Jeigu pasireiškė sunkus šalutinis poveikis arba pastebėjote šiame lapelyje nenurodytą šalutinį poveikį, pasakykite gydytojui arba vaistininkui.

Lapelio turinys

1.
Kas yra TERTENSIF SR ir kam jis vartojamas

2.
Kas žinotina prieš vartojant TERTENSIF SR
3.
Kaip vartoti TERTENSIF SR
4.
Galimas šalutinis poveikis

5.
Kaip laikyti TERTENSIF SR
6.
Kita informacija

1.
KAS YRA TERTENSIF SR IR KAM JIS VARTOJAMAS
Šis vaistinis preparatas skirtas didelio kraujospūdžio ligai (hipertenzijai) gydyti.

Tai pailginto atpalaidavimo plėvele dengtos tabletės, kurių veiklioji medžiaga yra indapamidas. 

Indapamidas yra diuretikas. Dauguma diuretikų didina inkstuose gaminamo šlapimo kiekį. Tačiau nuo kitų diuretikų indapamidas skiriasi tuo, kad jis šlapimo gamybą inkstuose didina tik šiek tiek. 

2.
KAS ŽINOTINA PRIEŠ VARTOJANT TERTENSIF SR
TERTENSIF SR vartoti negalima:

-
jeigu yra alergija (padidėjęs jautrumas) indapamidui, bet kuriam kitam sulfamidui arba bet kuriai pagalbinei TERTENSIF SR medžiagai;

-
jei sergate sunkia inkstų liga;

-
jei sergate sunkia kepenų liga ar jums nustatyta būklė, vadinama hepatine encefalopatija (degeneracinė smegenų liga);

-
jei Jūsų kraujyje mažas kalio kiekis.

Specialių atsargumo priemonių reikia:

-
jeigu sutrikusi Jūsų kepenų veikla;

-
jei sergate diabetu;

-
jei sergate podagra;

-
jeigu sutrikęs širdies ritmas ar inkstų veikla;

-
jeigu Jums reikia atlikti prieskydinių liaukų veiklos tyrimą.

Jeigu buvo pasireiškusi padidėjusio jautrumo šviesai reakcija, turite pasakyti savo gydytojui.

Jūsų gydytojas gali Jums liepti atlikti kraujo tyrimus, kad galėtų nustatyti, ar ne per mažas natrio ar kalio kiekis ir ar ne per didelis kalcio kiekis kraujyje.

Jei manote, kad kuri nors iš paminėtų būklių Jums tinka, arba turite klausimų ar abejonių dėl šio vaisto vartojimo, pasitarkite su gydytoju arba vaistininku.

Sportininkai privalo žinoti, kad dėl veikliosios šio vaisto medžiagos gali būti tariamai teigiamas dopingo testas.

Kitų vaistų vartojimas

Jeigu vartojate arba neseniai vartojote kitų vaistų, įskaitant įsigytus be recepto, pasakykite gydytojui arba vaistininkui.

Nevartokite TERTENSIF SR kartu su ličio preparatais (vaistais nuo depresijos), nes gali padidėti ličio kiekis kraujyje.

Pasakykite savo gydytojui, jei vartojate kurį nors iš šių vaistų, nes gali prireikti specialios priežiūros:

-
vaistai sutrikusiam širdies ritmui gydyti (pvz., chinidinas, hidrochinidinas, dizopiramidas, amjodaronas, sotalolis, ibutilidas, dofetilidas, rusmenės preparatai);

-
vaistai, vartojami psichikos sutrikimams, tokiems kaip depresija, nerimas, šizofrenija, gydyti (pvz., tricikliai antidepresantai, antipsichoziniai vaistai, neuroleptikai);

-
bepridilis (vaistas nuo krūtinės anginos, t. y. būklės, sukeliančios krūtinės skausmą);

-
cisapridas, difemanilis (vaistai, vartojami virškinimo trakto sutrikimams gydyti);

-
sparfloksacinas, moksifloksacinas (antibiotikai, vartojami infekcinėms ligoms gydyti);

-
halofantrinas (antiparazitinis preparatas, vartojamas tam tikroms maliarijos rūšims gydyti),

-
pentamidinas (vaistas nuo tam tikros plaučių uždegimo rūšies);

-
mizolastinas (vaistas, vartojamas alerginėms reakcijoms, pvz., šienligei, gydyti );

-
nesteroidiniai vaistai nuo uždegimo, vartojami skausmui malšinti (pvz., ibuprofenas), ar didelės acetilsalicilo rūgšties dozės;

-
angiotenziną konvertuojančių fermentų (AKF) inhibitoriai (vaistai nuo didelio kraujospūdžio ligos ir širdies nepakankamumo);

-
geriamieji kortikosteroidai, vartojami įvairioms būklėms gydyti, įskaitant sunkią astmą ir reumatoidinį artritą;

-
stimuliuojantys vidurių laisvinamieji preparatai;

-
baklofenas (vaistas, vartojamas raumenų sustingimui, atsirandančiam sergant tokiomis ligomis kaip išsėtinė sklerozė, mažinti);

-
kalį organizme sulaikantys diuretikai (amiloridas, spironolaktonas, triamterenas);

-
metforminas (vaistas diabetui gydyti);

-
kontrastininiai preparatai, kuriuose yra jodo (medikamentai, vartojami tyrimų rentgeno spinduliais metu);

-
kalcio tabletės ar kiti kalcio papildai;

-
ciklosporinas, takrolimuzas ar kiti vaistai imuninei sistemai slopinti po organų transplantacijos, autoimuninėms ligoms ar sunkioms reumatinėms ar odos ligoms gydyti;

-
tetrakozaktidas (vaistas Krono ligai gydyti).

Nėštumas ir žindymo laikotarpis

Prieš vartojant bet kokį vaistą būtina pasitarti su gydytoju arba vaistininku.

Šio vaisto nerekomenduojama vartoti nėštumo metu. Kai nėštumas planuojamas ar jau patvirtintas, gydymas kuo greičiau turi būti pakeistas alternatyviu. Jei esate nėščia ar planuojate pastoti, pasakykite savo gydytojui.

Veikliosios medžiagos patenka į motinos pieną. Jei vartojate vaistą, maitinti krūtimi nepatariama.

Vairavimas ir mechanizmų valdymas 

Šis vaistas gali sukelti nuo kraujospūdžio sumažėjimo priklausomą šalutinį poveikį, pvz., galvos svaigimą ar nuovargį (žr. 4 skyrių). Šis šalutinis poveikis labiau tikėtinas gydymo pradžioje ir padidinus vaisto dozę. Jei jis atsiranda, nevairuokite ir neužsiimkite kita veikla, kuriai reikalingas budrumas. Tačiau gerai kraujospūdį kontroliuojant, šis šalutinis poveikis pasireiškia retai. 

Svarbi informacija apie kai kurias pagalbines TERTENSIF SR medžiagas

Šio vaisto sudėtyje yra laktozės monohidrato. Jeigu gydytojas Jums yra sakęs, kad netoleruojate kai kurių angliavandenių, kreipkitės į jį prieš pradėdami vartoti šį vaistą.

3.
KAIP VARTOTI TERTENSIF SR
TERTENSIF SR visada vartokite tiksliai, kaip nurodė gydytojas. Jeigu abejojate, kreipkitės į gydytoją arba vaistininką.

Tinkamo vartojimo instrukcija

Kiekvieną parą reikia gerti po vieną tabletę, geriausia ryte. Tabletę galima gerti nepriklausomai nuo valgymo laiko. Ją reikia nuryti visą užgerti vandeniu. Netraiškykite ir nekramtykite tablečių. 

Didelio kraujospūdžio liga dažniausiai gydoma visą likusį gyvenimą.

Pavartojus per didelę TERTENSIF SR dozę

Jei išgėrėte per daug tablečių, nedelsdami kreipkitės į gydytoją arba vaistininką.

Labai didelė TERTENSIF SR dozė gali sukelti pykinimą, vėmimą, mažą kraujospūdį, mėšlungį, galvos svaigimą, mieguistumą, sumišimą ir inkstų išskiriamo šlapimo kiekio pakitimus.

Pamiršus pavartoti TERTENSIF SR
Jei užmiršote išgerti vaisto dozę, kitą dozę gerkite įprastu laiku. Negalima vartoti dvigubos dozės, norint kompensuoti praleistą tabletę.

Nustojus vartoti TERTENSIF SR
Kadangi didelio kraujospūdžio ligos gydymas paprastai trunka visą likusį gyvenimą, prieš nustodami vartoti šį vaistą, pasitarkite su gydytoju.

Jeigu kiltų daugiau klausimų dėl šio vaisto vartojimo, kreipkitės į gydytoją arba vaistininką.

4.
galimAS ŠALUTINIS poveikiS

TERTENSIF SR, kaip ir visi kiti vaistai, gali sukelti šalutinį poveikį, nors jis pasireiškia ne visiems žmonėms.

Galimas šalutinis poveikis:

-
dažnas (pasireiškia mažiau nei 1 ligoniui iš 10, bet daugiau nei 1 iš 100): mažas kalio kiekis kraujyje, galintis sukelti raumenų silpnumą;

-
nedažnas (pasireiškia mažiau nei 1 ligoniui iš 100, bet daugiau nei 1 iš 1000): vėmimas, alerginės reakcijos, daugiausia odos, pvz., odos išbėrimas, purpura (raudoni taškeliai odoje), žmonėms, kurie turi polinkį į alergines ir astmines reakcijas;

-
retas (pasireiškia mažiau nei 1 ligoniui iš 100, bet daugiau nei 1 iš 10 000): 

· nuovargis, galvos svaigimas, galvos skausmas, dilgčiojimo ir tirpulio pojūtis (parestezija),

· virškinimo trakto sutrikimai (pvz., pykinimas, vidurių užkietėjimas), burnos džiūvimas, 

· dehidracijos rizikos padidėjimas vyresnio amžiaus žmonėms ir ligoniams, sergantiems širdies nepakankamumu;

-
labai retas (pasireiškia mažiau nei 1 ligoniui iš 10 000): 

· širdies ritmo sutrikimas, mažas kraujospūdis;

· inkstų ligos;

· pankreatitas (kasos uždegimas, sukeliantis skausmą viršutinėje pilvo dalyje), nenormali kepenų veikla. Esant kepenų nepakankamumui, yra hepatinės encefalopatijos pasireiškimo galimybė (degeneracinė smegenų liga);

· kraujo ląstelių kiekio pokyčiai, pvz., trombocitopenija (trombocitų kiekio sumažėjimas, sukeliantis kraujosruvas ir kraujavimą iš nosies), leukopenija (leukocitų skaičiaus sumažėjimas, sukeliantis dėl neaiškių priežasčių pasireiškiantį karščiavimą, gerklės skausmą ar kitokius į gripo panašius simptomus; jei toks poveikis pasireiškia, kreipkitės į gydytoją) ir anemija (eritrocitų skaičiaus sumažėjimas);

· angioneurozinė edema ir (arba) dilgėlinė, sunkios odos reakcijos. Angioneurozinė edema pasireiškia galūnių ar veido odos, lūpų ar liežuvio, gerklės ar kvėpavimo takų gleivinės sutinimu, kuris gali sukelti oro trūkumą ar rijimo pasunkėjimą. Jei tai pasireiškia, nedelsdami kreipkitės į gydytoją. 

Jei sergate raudonąja vilklige (jungiamojo audinio liga), ši liga gali pasunkėti. Buvo padidėjusio jautrumo šviesai reakcijų (odos pakitimų), sukeltų saulės ar dirbtinių UV spindulių poveikio.

Gali atsirasti kai kurių laboratorinių tyrimų parametrų pokyčių. Gydytojas gali Jums liepti atlikti kraujo tyrimus, kad galėtų įvertinti Jūsų būklę. Galimi tokie laboratorinių tyrimų parametrų pokyčiai:

- mažas kalio kiekis kraujyje;

- mažas natrio kiekis kraujyje, sukeliantis dehidraciją ir mažą kraujospūdį;

- šlapimo rūgšties, t. y. medžiagos, kuri gali sukelti ar pasunkinti podagrą (sąnario(-ų), ypač pėdos, skausmas), kiekio padidėjimas;

- gliukozės kiekio padidėjimas kraujyje sergantiems diabetu;

- kalcio kiekio kraujyje padidėjimas.

Jeigu pasireiškė sunkus šalutinis poveikis arba pastebėjote šiame lapelyje nenurodytą šalutinį poveikį, pasakykite gydytojui arba vaistininkui.

5.
KAIP LAIKYTI tertensif sr 

Laikyti vaikams nepasiekiamoje ir nepastebimoje vietoje.
Laikyti gamintojo pakuotėje.
Ant dėžutės nurodytam tinkamumo laikui pasibaigus, TERTENSIF SR vartoti negalima. Vaistas tinka vartoti iki paskutinės nurodyto mėnesio dienos.

Vaistų negalima išpilti į kanalizaciją arba išmesti su buitinėmis atliekomis. Kaip tvarkyti nereikalingus vaistus, klauskite vaistininko. Šios priemonės padės apsaugoti aplinką.

6.
KITA INFORMACIJA

TERTENSIF SR sudėtis
-
Veiklioji medžiaga yra indapamidas. Vienoje pailginto atpalaidavimo plėvele dengtoje tabletėje yra 1,5 mg indapamido.

-
Pagalbinės medžiagos yra koloidinis bevandenis silicio dioksidas, hipromeliozė, laktozės monohidratas, magnio stearatas, povidonas, glicerolis, hipromeliozė, makrogolis 6000, magnio stearatas, titano dioksidas.

TERTENSIF SR išvaizda ir kiekis pakuotėje

Pailginto atpalaidavimo plėvele dengtos tabletės yra baltos, apvalios.

PVC/aliuminio lizdinės plokštelės

Pakuotėje yra 30 tablečių
Rinkodaros teisės  turėtojas ir gamintojas

Rinkodaros teisės turėtojas

Les Laboratoires Servier

22 rue Garnier

92200 Neuilly-sur-Seine 
Prancūzija

Gamintojai
Les Laboratoires Servier Industrie




905 route de Saran






45520 Gidy





 
Prancūzija







ANPHARM Przedsiębiorstwo Farmaceutycze S.A.

Ul. Annopol 6B 

03-236 Warszawa 

Lenkija
Jeigu apie šį vaistą norite sužinoti daugiau, kreipkitės į vietinį rinkodaros teisės turėtojo atstovą.

UAB “SERVIER PHARMA”

Konstitucijos pr. 7, LT-09308

Tel: (8~5) 263 8628

Lygiagretus importuotojas UAB “Lex ano”. Perpakavo BĮ UAB “Norfachema”.

